રાજીવ ગાંધી અને સોનિયા ગાંધીની પ્રેમકથા રાજકારણીય દ્રષ્ટિકોણથી નહીં, પરંતુ સામાન્ય નજરથી જોવામાં આવે તે ખ્યાલ આવે કે તેમની પ્રેમકથામાં એ તમામ રંગો હતા, જે જીવનને વધુ સુંદર બનાવે છે. સાર્વજનિક મંચ પર તેમની પ્રેમકથા અંગે ખૂબ ઓછી જાણકારી ઉપલબ્ધ છે. થોડા સમય પહેલાં યુટ્યૂબ પર એસોસિએટેડ પ્રેસના આર્કાઇવનો શ્વેત-શ્યામ વીડિયો અપલોડ કરવામાં આવ્યો છે, અવાજ વગરનો આ વીડિયો રાજીવ ગાંધી અને સોનિયા ગાંધીના લગ્નનો વીડિયો છે.